Jakub Brabec

Jakub Brabec (sündinud 6. augustil 1992 Prahas) on Tšehhi jalgpallur, kes mängib keskkaitsjana Kreeka kõrgliiga klubis Aris ja Tšehhi jalgpallikoondises.

Klubikarjääri jooksul on Brabec mänginud Tšehhi klubides Žižkovi Viktoria, Praha Sparta, Brno Zbrojovka ja Plzeňi Viktoria, Belgia kõrgliiga klubis Genk, Türgi kõrgliiga klubis Çaykur Rizespor ning alates 2021. aastast Kreeka kõrgliiga klubis Aris. Hooajal 2013–14 tuli ta Praha Spartaga Tšehhi meistriks ja võitis samal hooajal klubiga ka Tšehhi karikavõistlused.

2011. aastal saavutas Brabec Tšehhi kuni 19-aastaste koondisega Euroopa omavanuste meistrivõistlustel teise koha. Tšehhi jalgpallikoondises debüteeris ta 29. märtsil 2016 sõprusmängus Rootsi vastu. Koondisekarjääri esimese värava lõi ta 13. oktoobril 2019 EM-i valikmängus Inglismaa vastu.https://www.transfermarkt.com/jakub-brabec/nationalmannschaft/spieler/112948 (vaadatud 16.11.2021) Ta kuulus Tšehhi koondisse 2021. aasta Euroopa meistrivõistlustel.

 Viited 

Kategooria:Tšehhi jalgpallurid
Kategooria:KRC Genki jalgpallurid
Kategooria:Sündinud 1992